На основу члана 29. став 1. Закона о јавној својини („Сл.гласник РС“, бр.72/11, 88/13, 105/14, 104/16-др.закон, 108/16, 113/17, 95/18 и 153/20), чл.3.став 1. тачка 1. и члана 4. Одлуке о прибављању, коришћењу, управљању и располагању стварима у својини Општине Блаце („Сл. лист Општине Блаце“ бр.1/15, 7/15, 9/15 и 13/17), Одлуке Скупштине општине Блаце, бр. I-463-1452/2025 од 04.08.2025.године, о покретању поступка прибављања непокретности у јавну својину општине Блаце непосредном погодбом и Решења Скупштине општине Блаце бр. I-02-1454/2025 од 04.08.2025.године, Комисија за прибављање непокретности у јавну својину Општине Блаце, расписује и објављује:

 **ОГЛАС**

 **ЗА ПРИБАВЉАЊЕ НЕПОКРЕТНОСТИ У ЈАВНУ СВОЈИНУ ОПШТИНЕ БЛАЦЕ**

 **МЕТОДОМ ПРИКУПЉАЊА ПИСМЕНИХ ПОНУДА**

**1**.) Објављује се оглас за прибављање непокретности у јавну својину Општине Блаце, а ради проширења гробља у Месној заједници Сварче, методом прикупљања писмених понуда.

**2**.) Тржишна вредност непокретности утврђена је на основу акта надлежног пореског органа, односно дописа Министарства финансија РС-Пореске управе, бр.085-464-08-00634/2025 од 03.07.2025.године, те цена по којој се предметна непокретност прибавља у јавну својину Општине Блаце **не може** бити већа од процењене тржишне вредности пољопривредног земљишта од стране надлежног органа**.**

**3.**) Прибављање непокретности, у јавну својину Општине Блаце, обавиће се методом прикупљања писмених понуда.

**4.**) Понуђачи, односно власници катастарских парцела који се граниче са парцелом бр.1154 КО Доња Јошаница, овог Огласа дужни су да при приступању поступку приложе доказ о праву својине на непокретности која се прибавља у јавну својину Општине Блаце, као и изјаву да на предметној парцели не постоје права трећих лица, да није оптерећена теретима, није под спором нити забраном располагања, те да не постоје друге сметње за пренос права својине.

Уредна пријава за учествовање у поступку садржи  следеће податке о подносиоцу пријаве:

- име и  презиме, адреса, јединствени матични број, број личне карте;

- доказ да је подносиоц пријаве измирио трошкове коришћења непокретности, односно доказ о плаћеном порезу на имовину;

**5**.) Пријава понуђача почиње од дана објављивања огласа до **08.09.2025**.године, до 14.00 часова без обзира на начин доставе, предајом на писарници услужног центра општине Блаце, ул.Карађорђева бр. 4., у затвореној коверти на име – КОМИСИЈА за прибављање непокретности у јавну својину Општине Блаце “Пријава на Оглас за прибављање непокретности у јавну својину Општине Блаце методом прикупљања писмених понуда”-НЕ ОТВАРАТИ.

**6**.) Пријава треба да садржи:

-за физичко лице: фотокопију личне карте, доказ о власништву парцеле (уговор, оставинско решење...),потврду о измиреном порезу на имовину, број текућег рачуна, пријаву и изјаву попуњену.

**7**.) Предметна непокретност прибавља се у јавну својину Општине Блаце ради проширења гробља у Месној заједници Сварче, а разлог оправданости и целисходности прибављања предметне непокретности прикупљањем писмених понуда садржан је у остваривању интереса општине Блаце, као и интереса месне заједнице, јер су тренутни капацитети сеоског гробља попуњени,

**8**.) Неблаговремена НЕ МОЖЕ учествовати у поступку непосредне погодбе, а иста се одбацује.

**9**.) Непотпуна или неуредна пријава, биће враћна на допуну (са роком од 8 дана).

**10**.) По спроведеном поступку прикупљања писмених понуда, комисија ће спровести отварање приспелих понуда дана **12.09.2025. у 11:00** часова и сачинити записник. Након доношења Одлуке о прибављању непокретности у јавну својину, понуђач предметних парцела дужан је да у року од 15 дана од дана доношења одлуке закључи Уговор о прибављању непокретности у јавну својину општине Блаце.

    Оглас објавити на огласној табли Општине Блаце и на званичном сајту Општине Блаце.

Број: I-463-1708/2025

У Блацу, 08.08.2025.године

**КОМИСИЈА ЗА ПРИБАВЉАЊЕ НЕПОКРЕТНОСТИ**

**У ЈАВНУ СВОЈИНУ ОПШТИНЕ БЛАЦЕ**

 ПРЕДСЕДНИК

 с.р. Дејан Кнежевић